Jong vrou steek glo haarself in gim dood | Maroela Media
Lebo Mathuloe. Foto: http://www.g3models.co.za
ŉ Jong vrou het glo haarself Maandagoggend ten aanskoue van ooggetuies in ŉ gimnasium in Hartbeespoortdam met ŉ mes doodgesteek.
Ao. Mpeile Talane, woordvoerder van die polisie in Noordwes, het aan Maroela Media gesê die 23-jarige vrou het die gimnasium in die Pecanwood-landgoed omstreeks 06:00 besoek. “Volgens ooggetuies het sy ŉ mes uitgehaal en haarself verskeie kere op haar liggaam gesteek. Sy het inmekaargesak en is op die toneel dood,” het hy gesê.
Talane het gesê die voorval het ten aanskoue van ander gimnasiumgangers gebeur. Die polisie is na die toneel ontbied en die vrou se liggaam is na ŉ staatslykshuis geneem. “Ons neem nog verklarings van ooggetuies af, maar in dié stadium is die motief vir die voorval nie bekend nie.”
Talane wou nie die naam van die vrou bevestig nie, maar sy is deur verskeie mediabronne as Lebo Mathuloe geïdentifiseer. Volgens Times Live was Mathuloe ŉ model vir G3 Models.
Strussbob · 2 jare gelede
So sad – so mooie meisiekind – iemand se dogter- ons weet so min van mekaar se seer af.
Obsessed? · 2 jare gelede
Mense is deesdae soooo obsesief oor hul LYWE… Dit moet tog net perfek wees. Oefen en verhonger dis al waataan hulle dink – daai vet persentasie moet af!
Miskien het die arme vrou net te veel druk op haar gehad (modelle word mos gereeld vertel hulle is vet…)
Ek verstaan dit al te goed. Sy moes darm baie seer gehad het in haar siel om dit so te kon doen.
Dit klink rof
Dis vreeslik! Baie sterkte aan haar familie en vriende. Mag die Here vir hulle vertroosting bring.
Rika G · 2 jare gelede
So sad… iets moes met haar gebeur het dat sy so n drastiese stap geneem het. Sterkte aan die familie.
Dit is baie baie hartseer. Miskien het sy niemand gehad wat na haar hartseer te luister nie, of miskien niemand wat sy kon vertrou om haar hart mee te deel nie. Modelle is onder geweldige druk, alles gaan net oor jou uiterlike skoonheid, maak nie saak HOE seer jy binne is nie, vir meeste van hierdie model base soek hulle geld en jy moet altyd perfek lyk en optree. Dis iemand se suster, dogter… dit breek my hart :-(
Louisa Cromhout · 2 jare gelede
Dis hartseer ….hoe sal ons weet met wat se seer sy rondgeloop het…..om so drasties op te tree…